ΓΡΑΠΤΗ ΕΡΩΤΗΣΗ E-2257/02

υποβολή: Mara Sornosa Martnez (PSE) προς την Επιτροπή

(24 Ιουλίου 2002)

Θέμα: Αύξηση της παράνομης άρδευσης από τον ποταμό Σεγούρα και επιδείνωση της περιβαλλοντικής κατάστασης του ποταμού

Η Επιτροπή γνωρίζει πολύ καλά την σοβαρή κατάσταση, από περιβαλλοντική άποψη, του ποταμού Segura, τον οποίο όχι αδίκως οι εμπειρογνώμονές της που εστάλησαν στην περιοχή χαρακτήρισαν ως τον πλέον μολυσμένο ποταμό ολόκληρης της Ευρώπης.

Όμως, παράλληλα με τη μακρά διαδικασία για παράβαση της κοινοτικής νομοθεσίας που κινήθηκε από την Επιτροπή κατά της Ισπανίας για το λόγο αυτό, ηποβάθμιση του ποταμού εξακολουθεί και η παράνομη άρδευση συνεχίζει να επεκτείνεται σε ολόκληρη την περιοχή, με αποτέλεσμα:

- να συνεχίζονται οι πολυάριθμες εκχερσώσεις και η μετατροπή δασικών εκτάσεων σε ποτιστικές, πράγμα που πολλαπλασιάζει τον αριθμό των παράνομων πηγαδιών (υπολογίζεται ότι τα μη ελεγχόμενα πηγάδιαπερβαίνουν τις 15 000) καθώς και τηνπερεκμετάλλευση τουδροφόρου ορίζοντα·

- όσοι ποτίζουν στις εν λόγω περιοχές είναιποχρεωμένοι να χρησιμοποιούν εξαιρετικά μολυσμένα νερά για τις καλλιέργειές τους (νερά μολυσμένα από περιττώματα ή χρησιμοποιημένα από τη βιομηχανία), πράγμα που προκαλεί τη μόλυνση των παραδοσιακών περιβολιών και των προϊόντων τους·

- να συνεχίζεται η παράνομη απόρριψη αποβλήτων από τις βιομηχανίες κονσερβοποιίας και τα βυρσοδεψεία, χωρίς οι εγκαταστάσεις απολύμανσης που έχουν τεθεί σε λειτουργία να αποδεικνύονται επαρκείς ώστε να εξασφαλίζεται νερό καλής ποιότητας και να διατηρείται η οικολογική στάθμη τωνδάτων του Σεγούρα

- η μόλυνση του ποταμού να θέτει εν κινδύνων προστατευόμενες περιοχές·

- να συνεχίζεται στον ίδιο βαθμό η παραβίαση των οδηγιών πλαίσιο για τα Ύδατα, τα Νιτρικά Άλατα και τους Οικοτόπους, παραβίαση η οποία είχε καταγγελθεί προ τριετίας.

Όλα αυτά καθίστανται δυνατά λόγω της επιδεικνυόμενης από πλευράς των αρμοδίων αρχών ανοχής, οι οποίες, από τη μια πλευρά, αποδεικνύονται ανεπαρκείς για την ανάσχεση τηςποβάθμισης του ποταμού και, από την άλλη, ευνοούν, με τον τρόπο που διαχειρίζονται το θέμα, τις εκχερσώσεις και την δημιουργία παράνομων ποτιστικών εκτάσεων.

Με βάση το περιεχόμενο των ανωτέρω καταγγελιών, το οποίο είχαν τη δυνατότητα να διαπιστώσουν οι τεχνικοί που εστάλησαν από την Επιτροπή στην περιοχή, και των νέων στοιχείων που έχει στη διάθεσή της η Επιτροπή (ειδικότερα αυτών που περιέχονται στον δίσκο CD τον οποίο έχουν κυρίως επεξεργασθεί οι οργανώσεις Pro-Rio και Ecologistas en Accin:

- Μπορεί να αναφέρει η Επιτροπή σε ποιο σημείο βρίσκεται η κίνηση της διαδικασίας επί παραβάσει κατά της Ισπανίας σχετικά με την ρύπανση του ποταμού Segura:

- Εκτιμά η Επιτροπή ότι είναι επαρκή τα μέτρα που ελήφθησαν από τις ισπανικές αρχές για τον καθαρισμό τωνδάτων και για τα οποία διετέθη κοινοτική χρηματοδότηση·

- Ποια επείγοντα μέτρα σκοπεύει να θέσει σε εφαρμογή η Επιτροπή προκειμένου να σταματήσουν οι εκχερσώσεις, η δημιουργία παράνομων ποτιστικών εκτάσεων, η ανεξέλεγκτη απόρριψη λυμάτων κ.λπ. που εξακολουθούν να επιδεινώνουν την κατάσταση του ποταμού Σεγούρα·

Απάντηση της κας Wallstrm εξ ονόματος της Επιτροπής

(16 Οκτωβρίου 2002)

Πρέπει να σημειωθεί ότι, στη συνέχεια της διαδικασίας επί παραβάσει που κίνησε η Επιτροπή κατά της Ισπανίας δυνάμει του άρθρου 226 της Συνθήκης ΕΚ, το Δικαστήριο των Ευρωπαϊκών Κοινοτήτων κατεδίκασε την Ισπανία(1) για μη εφαρμογή των προγραμμάτων περιορισμού της ρύπανσης τωνδάτων από ορισμένες επικίνδυνες ουσίες που απαριθμούνται στον κατάλογο ΙΙ του παραρτήματος της Οδηγίας 76/464/ΕΟΚ του Συμβουλίου της 4ης Μαΐου 1976 περί ρυπάνσεως που προκαλείται από ορισμένες επικίνδυνες ουσίες που εκχέονται στοδάτινο περιβάλλον της Κοινότητας(2), παρά τα όσα ορίζει το άρθρο 7 της εν λόγω Οδηγίας.

Στο πλαίσιο της εξέτασης του φακέλου, κοινοποιήθηκε αργότερα στην Ισπανία προειδοποιητική επιστολή βάσει του άρθρου 228 της Συνθήκης ΕΚ. Οι ισπανικές αρχές γνωστοποίησαν τα μέτρα και τις ρυθμίσεις που θέσπισαν προκειμένου να εκπληρώσουν τιςποχρεώσεις πουπέχουν δυνάμει της οδηγίας. Η απάντηση των ισπανικών αρχών εξετάζεται από την Επιτροπή.

Η προαναφερθείσα διαδικασία επί παραβάσει, καθώς και άλλες ενέργειες της Επιτροπής κατά της Ισπανίας για την τήρηση των κοινοτικών Οδηγιών στον τομέα τωνδάτων, θα μπορούσαν να συμβάλουν στην επίλυση του προβλήματος του ποταμού Segura, που θέτει το Αξιότιμο Μέλος του Κοινοβουλίου.

Εις ό,τι αφορά, ειδικότερα, το πρόβλημα αυτό, οι ισπανικές αρχές διαβίβασαν στην Επιτροπή το σχέδιο περιβαλλοντικής αποκατάστασης της ποτάμιας λεκάνης απορροής του Segura. Το σχέδιο αυτό, το οποίο κατήρτισε το Υπουργείο Περιβάλλοντος και οι Αυτόνομες Κοινότητες Murcia και Valencia, προβλέπει την κατασκευή σταθμών καθαρισμού, τη σύναψη συμφωνιών μεταξύ της διοίκησης και των βιομηχανιών, διοικητικά μέτρα ελέγχου και κυρώσεων καθώς και πολύ σημαντικές επενδύσεις.

Το προαναφερθέν σχέδιο βρίσκεται στη φάση τηςλοποίησης στους προβλεπόμενους τομείς. Πρέπει να σημειωθεί ότι από τις αρχές του 2002 άρχισαν να λειτουργούν έξι σταθμοί καθαρισμού προκειμένου να προαχθεί η εξυγίανση της ποτάμιας λεκάνης απορροής του Segura, ιδίως στο μεσαίο και τελικό τμήμα το ποταμού Segura (Vega Media y Baja).

Όσον αφορά τις, κατά την άποψη του Αξιότιμου Μέλους του Κοινοβουλίου, παράνομες ενέργειες, στην ποτάμια λεκάνη απορροής του Segura, σημειωτέον ότι πρόκειται για ζητήματα τα οποία, καλώς εχόντων των πραγμάτων, δεν περιλαμβάνονται στις κοινοτικές αρμοδιότητες. Κατά συνέπεια, η Επιτροπή δεν διαθέτει μέσα αποτροπής των εν λόγω δραστηριοτήτων. Ωστόσο, πρόκειται για ζητήματα που μπορούν να ακολουθήσουν την οδό των εθνικών προσφυγών στις αρμόδιες διοικητικές και δικαστικές αρχές, σύμφωνα με την εν προκειμένω ισχύουσα ισπανική νομοθεσία.

Όσον αφορά ενδεχομένη κοινοτική συγχρηματοδότηση, η Επιτροπήπενθυμίζει ότι σύμφωνα με την αρχή της επικουρικότητας και δυνάμει του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(3), τόσο η επιλογή των έργων, όσο και ηλοποίησή τους εμπίπτουν στις αρμοδιότητες των κρατών μελών. Στο πλαίσιο αυτό, η Επιτροπή απευθύνθηκε στις ισπανικές αρχές, με επιστολή που φέρει ημερομηνία 10 Ιουλίου 2002, προκειμένου να ενημερωθεί. Μόλις της περιέλθουν οι σχετικές πληροφορίες, δεν θα παραλείψει να ενημερώσει σχετικά το Αξιότιμο Μέλος του Κοινοβουλίου.

(1) Απόφαση 25.11.1998. Υπόθεση C-214/96.

(2) ΕΕ L 129 της 18.5.1976.

(3) ΕΕ L 161 της 26.6.1999.